عبدالعزیز بن عبدالرحمن بن فیصل بن ترکی بن عبدالله بن محمد بن سعود ( ڤئ دی ئوٙماە د ۱۸۷۶ یا ۱۸۸۰ د دونیا رأتە د نوڤامر ۱۹۵۳) نوم دیار بییە ڤئ مألأک عبدالعزیز و ابن سعود، أڤئلی پاتئشا و رأڤأندیار ڤولات عأرأڤئستان سوعوٙدی بی. ڤئ د سال ۱۹۰۲ زایئشتی بی ڤئ پاتئشا ریاض و د سال ۱۹۲۲ زایئشتی ھأمە راساگە نأجد (مینجا عأرأڤئستان) نە گئرئت، د سال ۱۹۲۵ حجاز نأم گئرئت و د سال ۱۹۳۲ زایئشتی یئ گئل ڤولات تازە ڤا نوم عأرأڤئستان سوعوٙدی رأڤأندیاری کئرد. ڤئ فئرە بأچە داشد و ھأمە پاتئشایا عأرأڤئستان نئھا خوش چی (مألأک سعود، مألأک فیصل، مألأک خالد، ملک فهد، مألأک عبدالله و سلمان بن عبدالعزیز) تا د ئیسئ کور ڤئ بیینە. د گات پاتئشایی ڤئ د ڤولات عأرأڤئستان نأفت دیاری کئرد و د سال ۱۹۳۸ زایئشتی د ئی ڤولات فئرە نأفت ڤئ کار گئرئتە بی.